Case ID: 1100472
Sentence 0: İşin halları: Təqsirləndirilən şəxs1 CM-in 127.2.3 və 221.2.1-ci maddələri ilə ittiham olunur ondan ötrü ki, o, xx.xx.2019-cu il tarixdə saat 20:05 radələrində qardaşı Təqsirləndirilən şəxs2 ilə bir qrup şəxs halında birləşərək Ağdaş rayonu, Ləki dördyolunda yerləşən “Ağdaş” marketin qarşısında davranışı ilə özünü ətrafda olan şəxslərə qarşı qoyub onlara münasibətdə laqeydliyini və etinasızlığını nümayiş etdirməklə ictimai qaydanı kobud surətdə pozan və cəmiyyətə qarşı açıqca hörmətsizlik ifadə edən hərəkətlər edərək şəxsiyyətini digər şəxslərin şəxsiyyətinin fövqündə qoyub heç bir əsaslı səbəb olmadan, anası Şahid2 baxmalarını bəhanə edərək Ağdam rayonu Kürdələr kəndində qeydiyyatda olan, Ağdaş rayonu Qaradağlı kəndində yaşayan xx.xx.1987-ci il təvəllüdlü Zərərçəkmiş şəxs2 və Ağdaş rayonu Çullu kəndində qeydiyatda olan, Ağdaş rayonu Qaradağlı kəndində yaşayan xx.xx.1994-cü il təvəllüdlü Zərərçəkmiş şəxs1 xuliqanlıq niyyəti ilə qəsdən əlləri və ayaqları ilə döyməklə Zərərçəkmiş şəxs2 həyatı üçün təhlükəli olmayan, lakin sağlamlığın uzun müddət pozulmasına səbəb olmuş burun sümüyünün yerdəyişən sınığı, sağ burun dəliyində nəfəsalma və nəfəsvermənin pozulması ilə nəticələnən qəsdən sağlamlığına az ağır zərər vuran xəsarətlər, Zərərçəkmiş şəxs1 isə alt dodağın sol nahiyəsinin, sol bel nahiyəsinin qançırları, sol diz oynağının ön səthinin, sol dirsək oynağının arxa səthinin sıyrıqları ilə nəticələnən sağlamlığa zərər vurmayan xəsarətlər yetirməklə ictimai qaydanı kobud surətdə pozaraq şəxslər üzərində zor tətbiq edilməsi ilə müşayiət edilən qərəzli xuliqanlıq hərəkətləri etmişdir.